stanford-oval/wikipedia huggingface dataset:
PlayStation 3
PlayStation Network

Konsolin voi yhdistää PlayStation Network -verkkopalveluun. Sony Computer Entertainment julkisti palvelun vuoden 2006 PlayStation Business -tapahtumassa Tokiossa. Sony Computer Entertainment myös vahvisti, että palvelu tulee aina olemaan yhteydessä, se on ilmainen ja se sisältää verkkopelimahdollisuuden. Kun palvelu käynnistettiin, rekisteröityminen oli mahdollista vain PlayStation 3:n ja PlayStation Portablen kautta. Tätä on sittemmin muutettu, ja kirjautuminen on mahdollista myös tietokoneen kautta PlayStation Networkin sivuilla.
Tokyo Game Show’ssa 21. syyskuuta 2006 paljastettiin, että käyttäjillä tulee olemaan mahdollisuus ladata joitakin PlayStation- ja PlayStation 2 -pelejä PlayStation Networkista. Ensin ladattaviksi tulivat pienimmänkokoiset pelitiedostot.
Toukokuussa 2007 Sony julkisti PlayStation Network Card -kortit, jotka olivat sähköistä rahaa, jota voitiin käyttää ostoksiin. PlayStation Network -lipukkeita, joiden arvot ovat 1 000, 3 000, 5 000 ja 10 000 jeniä, voi ostaa Japanista joistakin kaupoista. Jokainen lipuke sisältää 12 merkkiä sisältävän koodin, jonka voi syöttää PlayStation Networkiin ja näin laittaa rahaa virtuaalilompakkoon. PlayStation Network Cardit saapuivat kesällä 2007 myös Etelä-Koreaan, Hongkongiin ja Taiwaniin, ja ne tulivat myös Pohjois-Amerikkaan keväällä 2008. Japanin lipukkeiden sijaan PlayStation Network Cardit olivat näissä maissa kortteja, mutta ne toimivat muuten samoin kuin Japanissakin. Eurooppaan kortit tulivat myyntiin syksyllä 2009.
Pelijulkaisijat voivat periä omia maksuja PlayStation Networkissä pelattavista MMORPG-peleistä. Lisäksi PlayStation Networkiin kuuluvasta PlayStation Store -verkkokaupasta voi ostaa maksullista sisältöä, kuten lisäpaketteja peleihin, elokuvia ja musiikkia sekä aiempien PlayStationeiden pelejä. Maksullisen sisällön ohella tarjolla on myös ilmaista sisältöä.
PlayStation Network > Katkos

Huhtikuussa 2011 PlayStation Networkin palvelimille murtauduttiin, minkä seurauksena Sony sulki Networkin ja aloitti perusteellisen huollon. PlayStation Network palasi linjoille noin kuukauden kuluttua. Yhteensä 77 miljoonan käyttäjän tietoja katosi tietomurron yhteydessä. Muun muassa käyttäjien luottokorttitietoja varastettiin.
Pelit

PlayStation 3:n ensimmäisiä pelejä oli esim. ladattava räiskintä Blast Factor, lentosimulaaattori Blazing Angels ja FPS-peli Resistance: Fall of Man.
PlayStation 3:n Pohjois-Amerikan julkaisun yhteydessä julkaistiin 14 peliä, ja ennen vuoden loppua julkaistiin vielä kolme lisää. Pohjois-Amerikan ensimmäisen myyntiviikon jälkeen vahvistettiin, että parhaiten myynyt julkaisupeli oli ollut Insomniac Gamesin Resistance: Fall of Man, joka sai myös myönteisen vastaanoton kriitikoilta. Esimerkiksi IGN ja GameSpot kehuivat peliä ja nostivat sen vuoden 2006 parhaaksi PlayStation 3 -peliksi. Muutamat pelit, kuten The Elder Scrolls IV: Oblivion ja F.E.A.R., eivät ehtineet julkaisuun vaan myöhästyivät vuoden 2007 alkuun. Japanin julkaisussa parhaiten myynyt peli oli Ridge Racer 7, jota seurasivat Mobile Suit Gundam: Crossfire ja Resistance. PlayStation 3 julkaistiin Euroopassa 24 pelin valikoimalla. Mukana oli myös pelejä, joita ei ollut tarjolla aiemmissa julkaisuissa, kuten MotorStorm, Virtua Fighter 5 ja Formula One Championship Edition. Resistance: Fall of Man ja MotorStorm olivat vuoden 2007 myydyimmät PlayStation 3 -pelitlähde?. Molemmat saivat odotetusti jatko-osat Resistance 2 ja MotorStorm: Pacific Rift.
Vuoden 2007 E3-pelimessuilla heinäkuussa Sony Computer Entertainment näytti monia tulevia PlayStation 3 -pelejään, kuten Heavenly Sword, Lair, Ratchet & Clank: Tools of Destruction, Warhawk ja Uncharted: Drake’s Fortune, jotka kaikki ilmestyivät loppuvuodesta 2007. Näytteillä oli myös lukuisia nimikkeitä, jotka oli tarkoitus julkaista vuosina 2008 ja 2009. Näistä merkittävimpiä olivat Killzone 2, Infamous, Gran Turismo 5 Prologue ja LittleBigPlanet. Joitakin ulkopuolisten studioiden pelejä oli myös nähtävillä, esimerkkeinä Metal Gear Solid 4: Guns of the Patriots, Grand Theft Auto IV, Call of Duty 4: Modern Warfare ja Resident Evil 5. Final Fantasy XIII ja Final Fantasy Versus XIII näytettiin Tokyo Game Show’ssa lokakuussa 2007, sillä ne oli suunnattu erityisesti japanilaisille markkinoillelähde?.
Myöhemmin Sony Computer Entertainment alkoi julkaista parhaiten myyneistä peleistään edullisempia versioita, jotka tunnetaan Euroopassa Platinum-peleinä (kuten PlayStation 2:lla), Amerikassa Greatest Hits -nimikkeellä ja Aasiassa PlayStation 3 the Best -nimikkeellä.
Kesäkuun 2010 loppuun mennessä PlayStation 3:n pelejä oli myyty yhteensä noin 290 miljoonaa kappaletta.
Konsolille oli julkaistu vähittäismyyntiin 4 332 peliä vuoden 2013 loppuun mennessä.
Pelit > Yhteensopivuus edellisten versioiden kanssa

Kaikki laitteiden TRC:tä (Technical Requirements Checklist) noudattavat PlayStation-, PlayStation Portable- ja PlayStation 2 -pelit ovat pelattavissa vain konsolin vanhemmilla versioilla. Vanhempien PlayStationeiden muistikortit eivät käy suoraan PlayStation 3:een, vaan niitä varten täytyy ostaa erillinen adapteri. PlayStation 2 -ohjaimet voi liittää PlayStation 3:een kaapelin avulla.
Vastaanotto > Myynnit

| Alue | Myydyt yksiköt | Ensimmäinen myyntipäivä |
| --- | --- | --- |
| Eurooppa | 16 miljoonaa (tilanne 17.8.2010)  | 23. maaliskuuta 2007 |
| Japani | 5 miljoonaa (tilanne 11.4.2010)  | 11. marraskuuta 2006 |
| Kanada | 520 000 (tilanne 1.8.2008)  | 17. marraskuuta 2008 |
| Yhdistynyt kuningaskunta | 3 miljoonaa (tilanne 26.1.2010)  | 23. maaliskuuta 2007 |
| Yhdysvallat | 12 miljoonaa (tilanne 14.4.2010)  | 17. marraskuuta 2006 |
| Koko maailma | 80 miljoonaa (tilanne 2.11.2013)  | 11. marraskuuta 2006 |
PlayStation 3:n alkuvaiheen tuotantokustannusten arvioitiin olevan noin 805,85 dollaria 20 gigatavun mallille ja 840,35 dollaria 60 gigatavun mallille. Malleja myytiin kuitenkin 499 dollarin ja 599 dollarin hinnoilla, mikä tarkoitti sitä, että jokainen konsoli myytiin arviolta 250 dollarin tappiolla. Tämän seurauksena Sony Computer Entertainmentin peliosasto ilmoittikin, että heidän maaliskuussa 2007 päättyneen tilivuotensa tulos oli 232,3 miljardia jeniä (1,97 miljardia dollaria) tappiolla. Huhtikuussa 2007 eli pian sen jälkeen, kun nämä tulokset oli julkistettu, Sony Computer Entertainmentin johtaja Ken Kutaragi ilmoitti jäävänsä eläkkeelle ja poistuvansa tehtävistään. Jotkin uutislähteet, kuten The Times ja The Wall Street Journal, raportoivat, että tämä johtui PlayStation 3:n huonoista myyntiluvuista. Sony Computer Entertainment kertoi kuitenkin, että Kutaragi oli suunnitellut vetäytymistä jo kuusi kuukautta ennen poistumistaan.lähde?
Tammikuussa 2008 Sony Computer Entertainmentin toimitusjohtaja Kaz Hirai ilmoitti, että konsoli saattaa alkaa tehdä voittoa vuoden 2009 alkuun mennessä. Hän sanoi, että ”seuraava tilivuosi alkaa huhtikuussa (2008), ja jos voimme yrittää saavuttaa voittotavoitteemme, niin se olisi hieno asia” ja että ”voiton tuottaminen ei ole ensisijainen saavutus, mutta siihen pyrimme”. Analyytikkoryhmä Nikko Citigroup ennusti, että laite saattaisi tuottaa voittoa jo elokuuhun 2008 mennessä. Tammikuussa 2009 Sony Computer Entertainment ilmoitti, että heidän peliosastonsa oli voitolla siitäkin huolimatta, että konsolia myytiin vielä tappiolla. Heinäkuussa 2008 Kaz Hirai kertoi haastattelussa, että hänen tavoitteensa on myydä 150 miljoonaa PlayStation 3:a yhdeksän vuoden aikana. Tämä ylittäisi PlayStation 2:n yhdeksän vuoden myynnit, jotka olivat 140 miljoonaa.
Tuotantokustannukset laskivat myöhemmin merkittävästi siitä, mitä ne olivat konsolin julkaisuaikaan. PlayStation 2:n suorittimen Emotion Enginen poistaminen PlayStation 3:sta ja sen korvaaminen ohjelmistoemulaattorilla sekä muiden osien halpeneminen olivat osana konsolin halpenemisessa. Cell-prosessorin tuottaminen on halventunut merkittävästi 65 nanometrin kehittämistekniikkaan siirtymisen vuoksi, ja Blu-ray-diodien valmistus on tullut myös halvemmaksi. Yhden konsolin valmistaminen maksoi tammikuussa 2008 noin 400 dollaria.
Aiheesta muualla

Kuvia tai muita tiedostoja aiheesta PlayStation 3 Wikimedia Commonsissa
PlayStationin viralliset verkkosivut (Arkistoitu – Internet Archive)
Seitsemännen sukupolven pelikonsolit
PlayStation 3
Wii
Xbox 360
V.Flash
Zeebo
HyperScan
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:PlayStation 3 technical specifications – tekniset tiedot
PlayStation 3:n prototyyppi esillä Consumer Electronic Show’ssa 2006.
PlayStation 3 Slim
Valkoinen SuperSlim-malli ja ohjain.
Sonyn alkuperäinen ”bumerangiversio” PlayStation 3:n ohjaimesta E3-messuilla 2005.
Ps3 bluetooth headset
DualShock 3 -ohjain.
PlayStation Move -ohjain.
PlayStation 3 Eye Kamera jossa myös oli mikrofoni
PlayStation 3:n sivustalla oleva keltainen valo, joka ilmaisee laitteistovikaa.
Kaavio Linux-ytimen osittaisesta virtualisoinnista PlayStation 3:ssa.
PlayStation Networkin logo.
Käännös suomeksi
Kiinteistö Oy Turun Lintula

| Kiinteistö Oy Turun Lintula |
| --- | --- |

Sijainti:  VI kaupunginosa, Turku, Suomi
Koordinaatit:  60°27′10″N 22°16′19″E﻿ / ﻿60.4528°N 22.2719°E﻿ / 60.4528; 22.2719
Rakennustyyppi:  Kerrostalo (d)
Suunnittelija:  Albert Richardtson
Valmistumisvuosi:  1932
 fiKiinteistö Oy Turun Lintula 
  
Kiinteistö Oy Turun Lintula on arkkitehti Albert Richardtsonin suunnittelema vuonna 1932 valmistunut rakennus, joka sijaitsee Turun ydinkeskustassa. Rakennuksen kadun puolella on asuinrakennuksia ja pihan puoleiset tilat rakennettiin alun perin liikuntatiloiksi. Tarkoitus oli rakentaa tiloihin tennis- ja uimahalli, mutta vain tennishalli valmistui. Vuonna 1936 Erik Bryggman suunnitteli tiloihin Suomi-Filmin elokuvateatterin Kino-Palatsin. 
Vuonna 1978 teatterista tehtiin Suomen ensimmäinen multiplex eli monisaliteatteri, kun 460-paikkaisen Kinopalatsin oheen rakennettiin 98- ja 74-paikkaiset Colt 1 ja 2 -salit. Elokuvatoiminta kiinteistössä jatkui vuoteen 1986.
Turun kaupunki kaupunki osti rakennuksen 1.–3. kerroksen tilat nuorten käyttöön vuonna 1990 ja Nuorisokeskus Palatsi avattiin 1992. Tilat maksoivat kolme miljoonaa euroa ja vähintään saman verran kului rahaa korjaukseen.  2000-luvun alussa Palatsissa oli nettikahvila, koululaisten iltapäiväkerho ja mediapaja sekä biljardi- ja snooker-sali. Eri järjestöt ja nuorisoryhmät voivat varata Palatsista tiloja käyttöönsä. Nuorisokeskuksessa oli kävijöitä vuodessa yli 80 000. Talon neljäs kerros oli liikuntatoimen ja viides yksityisen kuntokoulun käytössä.
Nuorisokeskuksen toiminta lakkasi 28.4.2006 ja jäähyväiskeikalla esiintyivät muun muassa Lovex
 ja Uniklubi Palatsin tiloista päätettiin luopua, koska ne olivat liian suuret, kalliit ja epäkäytännölliset. Tyhjiksi jääneitä tiloja yritettiin myydä ensimmäisen kerran vuonna 2006 ja uudelleen vuonna 2007. 
Tiloihin on suunniteltu musiikkitaloa, yökerhoa, kulttuuriareenaa

ja kaupungin työterveyshuoltoa .
Uusi nuorisokeskus Vimma avattiin syksyllä 2006 entiseen Aurakadun tyttökouluun.
Bank of England

Bank of Englandin pääkonttori Lontoossa.
Bank of England on Yhdistyneen kuningaskunnan keskuspankki. Englannissa sitä kutsutaan lempinimellä The Old Lady (”Vanha rouva”). Sen rakennus on seissyt Threadneedle Streetillä Lontoon keskustassa vuodesta 1734. Pankilla on yksinoikeus julkaista setelirahaa ja kolikoita Englannissa ja Walesissa, se hallitsee maan kultavarantoa ja tukee hallituksen talouspolitiikkaa pitämällä hintoja vakaina.
Historia

Pankki perustettiin vuonna 1694 auttamaan sotien rahoittamisessa. Se otti vastaan kultatalletuksia ja antoi vastineeksi velkakirjan, jonka perusteella kulta voitiin tulevaisuudessa nostaa pankista.  Samaan aikaan perustettiin Skotlantiin Bank of Scotland, joka edelleen painaa omia seteleitään. Vuonna 1844 punta sidottiin kultaan ja pankki sai yksinoikeuden painaa seteleitä (aiemmin seteleitä painaneet pankit saivat edelleen jakaa niitä). Pankki kansallistettiin 1946.
Pääjohtaja

Pankin pääjohtajana on kesästä 2013 lähtien toiminut Mark Carney. Hänen edeltäjänsä oli Mervyn King.
Kiinan Taipein naisten jääkiekkomaajoukkue

Kiinan Taipein naisten jääkiekkomaajoukkue edustaa Kiinan Taipeita eli Taiwania kansainvälisissä naisten jääkiekko-otteluissa, muun muassa maailmanmestaruuskilpailuissa. Vuonna 2022 maassa oli vajaat 150 rekisteröityä naisjääkiekkoilijaa, vuoden 2024 lopussa saman verran. Vuonna 2024 maajoukkue oli Kansainvälisen jääkiekkoliiton IIHF:n ylläpitämällä naisten maailmanrankinglistalla 26. sijalla.
Ensimmäisen kerran joukkue sijoitettiin maailmanrankingiin vuonna 2017, jolloin se oli 38. sijalla. Maa nousi vuoden 2018 helmikuusta vuoden 2022 helmikuuhun peräti 12 sijaa maailmanrankingissa.
Sijoitukset > Maailmanmestaruuskilpailuissa

2017 – 2. divisioonan B-lohkon karsinta; 1.
2018 – 2. divisioonan B-lohko; 2.
2019 – 2. divisioonan B-lohko; 1.
2020 – 2. divisioonan A-lohkon turnaus peruttiin koronaviruspandemian vuoksi.
2021 – 2. divisioonan A-lohkon turnaus peruttiin koronaviruspandemian vuoksi.
2022 – 2. divisioonan A-lohko; 4.
2023 – 2. divisioonan A-lohko; 4.
2024 – 2. divisioonan A-lohko; 4.
Sijoitukset > Maailmanranking

2017 – 38.
2018, helmikuu – 38.
2018, huhtikuu – 37.
2019 – 33.
2020 – 30.
2021 – 30.
2022, helmikuu – 26.
2022, syyskuu – 26.
2023 – 26.
2024 – 26.
Leppävirta

| Leppävirta |
| --- | --- |

 vaakuna :  sijainti 
Sijainti:  62°29′30″N, 027°47′15″E
Maakunta:  Pohjois-Savon maakunta
Seutukunta:  Varkauden seutukunta
Kuntanumero:  420
Hallinnollinen keskus:  Leppävirran kirkonkylä
Perustettu:  1639
Kokonaispinta-ala:  1 519,64 km² 71:nneksi suurin 2022 
– maa:  1 135,99 km²
– sisävesi:  383,65 km²
Väkiluku:  8 975 109:nneksi suurin 31.12.2024 
– väestötiheys:  7,90 as./km² (31.12.2024)
Ikäjakauma:  2020 
– 0–14-v.:  13,3 %
– 15–64-v.:  55,1 %
– yli 64-v.:  31,5 %
Äidinkieli:  2023 
– suomenkielisiä:  97,2 %
– ruotsinkielisiä:  0,1 %
– muut:  2,7 %
Kunnallisvero:  8,4 % 216:nneksi suurin 2025 
Kunnanjohtaja:  Matti Raatikainen
Kunnanvaltuusto:  35 paikkaa
  2021–2025   • Kesk.   • SDP   • PS   • Kok.   • Vas.   • KD:   15 7 4 4 3 2
www.leppavirta.fi
Infobox OKNimi-testi OK: 
Leppävirta on Suomen kunta, joka sijaitsee Pohjois-Savon maakunnan eteläosassa. Kunnassa asuu 8 975 ihmistä ja sen pinta-ala on 1 519,64 km², josta 383,65 km² on vesistöjä. Väestötiheys on 7,9 asukasta/km².
Leppävirran kunnantalo.
Leppävirta on teollistunut asuin- ja yrityskunta.
Maantiede

Leppävirta sijaitsee Pohjois-Savossa, entisen Kuopion läänin ja myöhemmän Itä-Suomen läänin alueella, 5-tien ja Saimaan syväväylän varrella.
Rantaosayleiskaava-alueet: Suvasvesi 240 neliökilometriä, Unnukka 136 neliökilometriä, Sorsavesi 66 neliökilometriä
Leppävirran naapurikunnat ovat Heinävesi, Joroinen, Kuopio, Pieksämäki, Suonenjoki, Tuusniemi ja Varkaus. Entisiä naapurikuntia ovat Pieksämäkeen liitetty Jäppilä, Varkauteen liitetty Kangaslampi sekä Kuopioon liitetyt Kuopion maalaiskunta ja Vehmersalmi.
Maantiede > Kylät

Haapamäki, Halola, Hankamäki, Hartikansalo, Hiismäki, Huovila, Huovilansalmi, Häikiä, Häyry, Jokilahti, Keinälänmäki, Kohmansalo, Konnuslahti, Kotalahti, Kivijärvi, Kurjalanranta, Lappi, Leppämäki, Leppävirta, Lylymäki, Moninmäki, Mustinmäki, Niinimäki, Nikkilänmäki, Näätänmaa, Oravikoski, Osmajärvi, Paukarlahti, Petromäki, Puponmäki, Rauvastenlahti, Reinikkala, Riihiranta, Saahkarlahti, Saamainen, Saijanlahti, Sarkamäki, Sarkaniemi, Soinilansalmi, Sorsakoski, Särkilahti, Särkijärvi, Tahvanala, Tanskansaari, Takkula, Timola, Tuppurinmäki, Unnukansalo, Valkeamäki, Valkeisenranta, Vehmaansalo.
Maantiede > Orinoron rotko

Mustinmäessä sijaitsee jäätikköjen uurtama pystyseinäinen Orinoron rotko, jonka pituus on noin sata metriä ja syvyys lähes 20 metriä. Rotkon pohjalla pulppuaa lähde, ja lumi ja jää säilyvät siellä kesäkuulle saakka. Alueella kasvaa muun muassa raidankeuhkojäkälä. Orinoron rotko kuuluu Savon seitsemään ihmeeseen.
Maantiede > Taajamat

Vuoden 2017 lopussa Leppävirralla oli 9 782 asukasta, joista 5 563 asui taajamissa, 4 085 haja-asutusalueilla ja 134:n asuinpaikat eivät olleet tiedossa. Leppävirran taajama-aste on 57,7 %. Leppävirran taajamaväestö jakautuu neljän eri taajaman kesken:
| # | Taajama | Väkiluku (31> 12.2017) |
| --- | --- | --- |
| 1 | Leppävirran kirkonkylä | 4 209 |
| 2 | Sorsakoski | 728 |
| 3 | Oravikoski | 377 |
| 4 | Varkauden keskustaajama* | 249 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain. Varkauden keskustaajama ulottuu pääosin Varkauden kaupungin alueelle.
Historia

Leppävirta erotettiin omaksi pitäjäkseen vuonna 1639, kun Kuopion pitäjä jaettiin kahtia.
Leppävirta kuului Joroisten, Juvan ja Rantasalmen ohella Savon kartanovyöhykkeeseen. Kartanoiden mailla sijaitsi runsaasti torppia ja mäkitupia. Kartanoiden omistajasuvut muodostivat ruotsinkielisen yläluokan.
Luonnonkaunis Leppävirran reitti houkutteli jo 1300-luvulla eräretkeläisiä seudulle. Nykyisinkin sama reitti palvelee sekä rahti- että henkilöliikennettä Saimaan kanavan kautta Suomenlahdelle.
Leppävirran sijainti ja pitkät teolliset perinteet ovat mahdollistaneet monipuolisen elinkeinorakenteen kehittymisen kuntaan maa- ja metsätalouden rinnalle.
Leppävirralle perustettiin kansakouluja aikaisemmin kuin muualle Suomeen. Siellä oli sahoja ja Hackman-yhtiöiden Sorsakosken metallitehdas. Vuonna 1918 Leppävirralla ja Varkaudessa oli punainen saareke valkoisen Suomen keskellä.
Historia > Koulutus ja kulttuuri

Kirkollinen kansanopetus ei ajan mittaan kyennyt tyydyttämään kansanopetuksen kasvavia tarpeita. Keisari Aleksanteri II pani v. 1856 alulle kansanopetuksen uudistamisen. Sorsakosken sahan kansakoulu avasi ovensa 1.10.1862 insinöörikapteeni Ekströmin tuparakennuksessa. Leppävirran tyttökansakoulu perustettiin 21.1.1872 Pekka Kansasen huoneissa Nikkilänmäellä. Kuntakokouksessa 5.11.1882 päätettiin perustaa kouluja sivukylille. Ensimmäinen sivukylä koulu valmistui kesällä 1884 Kurjalaan. Seuraavaksi tuli kansakouluja vuonna 1896 Timolaan, 1897 Kotalahteen, 1898 Mustinmäkeen ja Näädänmaahan, 1899 Moninmäkeen ja Sarkamäkeen sekä vuonna 1900 Haapamäkeen ja Konnuslahteen.
Leppävirralla järjestettiin vuodesta 1871 lähtien kiertävä käsityökoulu vuoteen 1917 asti tiedetään ainakin sen toimineen.
Luku- ja musiikkiharrastuksia alkoi virrata Leppävirralle Yhdysvalloista ja Länsi-Euroopan kautta.
Lukuseura oli säätyläisten harrastus, sen synnyn selittänee se, että paikkakunnalla asui tavanomaista lukuhaluisempaa väestöä.
Leppävirran vanhin torvisoittokunta perustettiin Sorsakoskelle, asialla oli opettaja Antti Tani. Torvisoittokunnat eivät jääneet ainoiksi musiikkinharrastukseksi. Leppävirralla syntyi laulukuoroja. Vilkkaina vuosina laulukuoroja oli peräti yhdeksän.
1980-luvulla jokaiselle Savon silloiselle kunnalle äänestettiin omat nimikkoruoat. Leppävirran perinneruoaksi valittiin kuivatusta kalasta ja sianlihasta tehty kapakalapaisti.
Elinkeinoelämä

Suurin osa Leppävirran yrityksistä on jäseniä Leppävirran Yrittäjissä, joka on Savon Yrittäjien paikallisyhdistys.
Hackman (nykyisin osa Iittala-konsernia) on Leppävirran Sorsakoskelta kotoisin oleva metallialan yritys. Leppävirralla toimii myös useita metalliteollisuuden alihankkijoita, kuten Supset Oy, Sorsakosken Konepaja Oy, Pivaset Oy, GeoTools Oy, Jarmatic Oy ym. Paikkakunnalla on LVI-alan yrityksiä, kuten Gebwell Oy (kunnan suurin yksityinen työnantaja), HögforsGST,  PT Energiaporaus Oy, Mikenti Oy ym. Leppävirralla valmistetaan myös laivojen palo-ovia (Parmarine Oy) ja työmaatiloja ja tilaelementtirakennuksia (Parmaco Production). Leppävirralla on lisäksi paljon muita eri alojen yrityksiä, kuten Mikrotuki Jani Itkonen, Graafinen Suunnittelija Anssi Toivanen, Leppävirran Lääkäripalvelut Oy, JSE-Tek, ym. Leppävirta on elinkeinoelämältään varsin yrittäjävetoinen.
Oravikoskella on toiminut Outokumpu Oy:n Kotalahden kaivos vuosina 1959–1987. Kaivos oli nikkelikaivos, jonka malmi sisälsi myös kuparia. Enimmillään kaivos työllisti yli 300 henkeä.
Väestönkehitys

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Leppävirran väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 11 560 | 11 560 |
| 1985 | 1985 |    | 11 545 | 11 545 |
| 1990 | 1990 |    | 11 670 | 11 670 |
| 1995 | 1995 |    | 11 592 | 11 592 |
| 2000 | 2000 |    | 11 085 | 11 085 |
| 2005 | 2005 |    | 10 967 | 10 967 |
| 2010 | 2010 |    | 10 556 | 10 556 |
| 2015 | 2015 |    | 9 953 | 9 953 |
| 2020 | 2020 |    | 9 450 | 9 450 |
Lähde: Tilastokeskus.
Seurakunnat

Vuoden 2018 aluejaon mukaan Leppävirralla on seuraavat Suomen evankelis-luterilaisen kirkon seurakunnat:
Leppävirran seurakunta
Itsenäisenä helluntaiseurakuntana Leppävirralla toimii Leppävirran helluntaiseurakunta.
Suomen ortodoksisen kirkon seurakunnista Leppävirran alueella toimii Saimaan ortodoksinen seurakunta.
Palo- ja pelastuspalvelut

Leppävirran Koulutiellä sijaitsevalla paloasemalla sijaitsevat yksiköt johto- ja tarkastusauto, PS421 sammutusauto, PS423 säiliöauto, PS427 miehistö- ja ensivasteauto ja 2 venettä. Venesatamassa on vielä 1 vene.
Leppävirralla oli myös Sorsakosken taajamassa Sorsakosken TPK/VPK eli Leppävirran toinen paloasema. Sorsakosken palokunta lakkautettiin vuonna 2012.
Leppävirralla sairaankuljetus- ja ensihoitopalvelut tuottaa Kuopion yliopistollinen sairaala, yksikön tunnus on EPS 421.
Kulttuuri > Tapahtumat

Leppävirralla on järjestetty useita suuria kristillisiä kesätapahtumia. Herättäjäjuhlat on järjestetty Leppävirralla kahdesti: ensimmäisen kerran vuonna 1900 Laitisessa ja toisen kerran vuonna 1999.
Kulttuuri > Matkailu

Leppävirran kuntakeskuksessa sijaitsee Sport & Spa Hotel Vesileppis, jonka yhteydessä toimii elämysmatkailukeskus sekä maastohiihtoon tarkoitettu maanalainen hiihtoareena, jäähalli ja monitoimiareena. Kalmalahden rannalla kirkonkylässä sijaitsee myös Mansikkaharjun leirintäalue. Niemilomat tarjoaa majoitus-, kokous- ja koulutustiloja.
Virkistyskalastusta voi harrastaa noin seitsemän kilometrin päässä kuntakeskuksesta sijaitsevalla Konnuksen kanava-alue (3 kanavaa 1800-luvun puolivälin tienoilta nykypäivään) ja Konnuskoskella. Kunnassa on myös Matkailukeskus Unnukka ja vuokrattavia lomamökkejä.
Leppävirralla sijaitsee myös aiemmin Suomen suurimpana saarena pidetty Soisalo.
Ystävyyskunnat

Storfors, Ruotsi
Dovre, Norja
Orissaare, Viro
Schwerte, Saksa